Súkromná obchodná akadémia PROFI-KAMO
Dudvážska 6, 821 07 Bratislava


Z Á P I S N I C A

zo zasadnutia pedagogickej rady za II. polrok  
šk. r. 2025/2026 konanej dňa 23.06.2026

Prítomní:  podľa prezenčnej listiny (uložená v archíve školy)
Program:	1.  Otvorenie a privítanie
2. Vyhodnotenie výchovno-vzdelávacích výsledkov za II. polrok      
     šk. r. 2025/2026 - SOA PROFI-KAMO  
3. 	Rôzne
4. 	Záver
         
K bodu 1/  
Poradu otvoril a prítomných privítal riaditeľ školy.

K bodu 2/  
Vyhodnotenie výchovno-vzdelávacích výsledkov za II. polrok šk. r. 2025/2026. Triedni učitelia jednotlivých tried oboznámili pedagogický zbor s dosiahnutými výchovno-vzdelávacími výsledkami študentov. Podrobné hodnotiace správy za každú triedu sú súčasťou internej prílohy tejto zápisnice.
PODKLADY K PEDAGOGICKEJ RADE
Trieda: I.A 
Školský rok: 2025/2026
Počet žiakov:	27 (0 prerušení štúdia, 1 žiak pristúpil, 0 žiakov vystúpilo)
Žiaci s upraveným plánom (PUP): 2 žiaci
Návrh na pochvalu riaditeľom školy:
· 1 žiak - pochvala riaditeľa školy za výborný prospech (priemer 1,00), vzorné správanie a reprezentáciu školy,
· 1 žiak - pochvala riaditeľa školy za výborný prospech (priemer 1,00),
· 4 žiaci - pochvala riaditeľa školy za výborný prospech do priemeru 1,50 a vzorné správanie,
· 2 žiaci - pochvala riaditeľa školy za výborný prospech do priemeru 1,50.
Pochvala tr. profesorom: 1 žiak - pochvala triedneho učiteľa za úspešnú reprezentáciu školy v športe.
Návrh na pokarhanie riaditeľom školy: 2 žiaci - pokarhanie riaditeľa školy za vysoký počet neospravedlnených hodín. 
Pokarhanie tr. profesorom: - 
Návrh na zníženú známku zo správania:
na 2. stupeň: -
na 3. stupeň: - 
Dochádzka: Celkový počet vymeškaných hodín: 2096 (z toho 2083 ospravedlnených, 13 neospravedlnených).
Najvyšší počet ospravedlnených hodín: 187 hodín.
Najvyšší počet neospravedlnených hodín: 7 hodín.
Priemerný počet vymeškaných hodín na 1 žiaka: 83,84 hod.
Zápisy za porušenie vnútorného šk. poriadku:
Zaznamenané boli opakované porušenia u 10 žiakov, ktoré sa týkali používania mobilného telefónu na vyučovacích hodinách, vyrušovania, nerešpektovania pokynov vyučujúceho, drzej komunikácie, nevhodného správania na hodine, použitia vulgarizmu v písomnej práci a ignorovania povinnosti prezúvania sa.
Nedostatočný prospech: 1 žiak 
Neklasifikovaný prospech: 1 žiak 
Poznámky: 
Triedu ako celok hodnotí triedny učiteľ pozitívne. Viacerí žiaci si v porovnaní s prvým polrokom zlepšili prospech. V triede je viacero žiakov, ktorí majú výborné výsledky a dosiahli vyznamenanie. Žiaci sa snažia vzájomne spolupracovať a taktiež komunikujú s vyučujúcimi. Niekoľko žiakov má zápisy za porušenie vnútorného školského poriadku, najmä za mobilné telefóny a zabúdanie prezuviek. U žiaka s neklasifikovaným prospechom sa komunikácia mierne zlepšila.

Trieda: II.A 
Školský rok: 2025/2026
Počet žiakov:	23 (0 prerušení štúdia, 0 pristúpilo, 0 vystúpilo)
Návrh na pochvalu riaditeľom školy: 2 žiaci
Pochvala tr. profesorom: 2 žiaci
Návrh na pokarhanie riaditeľom školy: 3 žiaci
Pokarhanie tr. profesorom: 1 žiak
Návrh na zníženú známku zo správania: 
na 2. stupeň: 2 žiačky
na 3. stupeň: -
Dochádzka: Celkový počet vymeškaných hodín: 1828 (z toho 1745 ospravedlnených, 83 neospravedlnených).
Priemer na jedného žiaka: 87,04 hod. (ospravedlnených 83,09 hod., neospravedlnených 3,95 hod.).
Najvyšší počet ospravedlnených hodín: 160 hodín
Najvyšší počet neospravedlnených hodín: 16 hodín
Zápisy za porušenie vnútorného šk. poriadku: Zaznamenané u 2 žiakov.
Nedostatočný prospech: 1 žiačka
Neklasifikovaní: -  
Poznámky: -

Trieda: III.A 
Školský rok: 2025/2026
Počet žiakov:	19 (0 prerušení štúdia, 0 pristúpilo, 1 žiak vystúpil)
Návrh na pochvalu riaditeľom školy: 5 žiaci  - pochvala riaditeľa školy za výborný prospech. 
Pochvala tr. profesorom: -
Návrh na pokarhanie riaditeľom školy: -
Pokarhanie tr. profesorom: -
Návrh na zníženú známku zo správania:
na 2. stupeň: -
na 3. stupeň: -
Dochádzka: Celkový počet vymeškaných hodín: 1484 (z toho 1483 ospravedlnených, 1 neospravedlnená hodina).
Najvyšší počet ospravedlnených hodín: 207 hodín
Najvyšší počet neospravedlnených hodín: 1 hodina
Prepočet ospravedlnených hodín na žiaka: 78,00 hod.
Prepočet neospravedlnených hodín na žiaka: 0,05 hod.
Zápisy za porušenie vnútorného šk. poriadku: 1 žiak
Nedostatočný prospech: 1 žiak
Neklasifikovaní: -
Poznámky: Trieda ako celok nevykazuje problémové správanie počas vyučovania. Medzi hlavné problémy patrí časté meškanie na prvú vyučovaciu hodinu, čo sa opakuje u troch rovnakých žiakov. Ďalším nedostatkom je vysoká ospravedlnená absencia u jednej žiačky. Tri porušenia školského poriadku sa týkali vybraných žiakov za ojedinelé priestupky.

K bodu 3/
Konateľka školy: 
· Informovala o postupe pri žiakoch, ktorí majú na vysvedčení viac ako 3 nedostatočné. V prípade záujmu o vykonanie komisionálnych skúšok musia podať písomnú žiadosť riaditeľovi školy. 
· Pochválila dosiahnuté výchovno-vzdelávacie výsledky a študijné priemery žiakov v jednotlivých triedach. 
· Informovala o počte prijatých žiakov do prvých ročníkov na školský rok 2026/2027.
· Požiadala prítomných, aby od septembra 2026 dôsledne dbali na jednotný prístup k pravidlám školského poriadku. Ide najmä o vpúšťanie žiakov do budovy školy po 8:00 hod., dodržiavanie povinnosti prezúvania sa a zákaz používania mobilných telefónov na vyučovacích hodinách (presný spôsob realizácie tohto zákazu bude ešte predmetom internej dohody).
· Vyzvala prítomných na striktné dodržiavanie školského poriadku od školského roku 2026/2027, ktorý je záväzný pre žiakov aj pedagogických zamestnancov. Školský poriadok na nový školský rok prejde v najbližšom období aktualizáciou.
· Oznámila, že zamestnancom budú elektronicky zaslané tlačivá na evidenciu pracovného času, ktoré je potrebné od školského roku 2026/2027 pravidelne vypĺňať.
· Informovala, že v závere pedagogickej rady dostanú prítomní obálku s tlačivom na anonymné hodnotenie vedúcich zamestnancov.
· Uložila povinnosť učiteľom, ktorí majú na starosti smernice ohľadom IZK, triednictva a knižnice, aby tieto dokumenty v prípade potreby inovovali.
· Upozornila na potrebu absolvovania aktualizačného vzdelávania. 
· Požiadala prítomných, aby prípadné požiadavky na opravy v kabinetoch alebo učebniach počas letných prázdnin zasielali e-mailom na sekretariát školy.
· Informovala o možnosti predložiť požiadavky na nákup nových učebných pomôcok prostredníctvom sekretariátu školy.
· Oznámila zakúpenie 22 nových počítačov, ktoré budú slúžiť na výučbu predmetov EKC a ADK. 
· Vyzvala prítomných na uhradenie stravného najneskôr do 30. 06. 2026 do 8:00 hod.
· Požiadala o kompletné zapísanie a uzatvorenie triednych kníh do konca júna 2026. 
· Informovala o nových kolegoch, ktorí nastúpia od školského roku 2026/2027, a s tým spojenom navýšení počtu učiteľov v kabinetoch.
· Požiadala prítomných, aby v spolupráci so zodpovednou vyučujúcou pripravili súťaž (natočenie ľubovoľného videa), ktorá bude uverejnená na sociálnej sieti TikTok. Vyhodnotenie tejto súťaže sa uskutoční v septembri 2026.
· Požiadala triednych učiteľov, aby odoslali zákonným zástupcom e-mailové upozornenie ohľadom platby školného na nový školský rok 2026/2027. 
Riaditeľ školy: 
· Informoval prítomných o vybraných žiakoch, ktorí nesplnili podmienky a nemôžu sa zúčastniť komisionálnych skúšok (rozhodnutie sa týka 2 žiakov).
· Oznámil, že pripraví podrobný harmonogram komisionálnych skúšok.
· Informoval o termínoch konania komisionálnych skúšok, ktoré sú naplánované na dni 25. 08. – 26. 08. 2026. 
Zástupca riaditeľa školy: 
· Informoval prítomných, že v závere júna navštívi školu v rámci diskusie úspešný bývalý absolvent školy, ktorý získal s klubom HK Nitra titul majstra Slovenska v ľadovom hokeji. 
· Upozornil, že kompletne vypísané katalógy a takisto žiadosti o komisionálne skúšky je potrebné odovzdať do 26. 06. 2026 do 10:30 hod.
· Určil termín na odovzdanie inovácií k školskému poriadku najneskôr do 26. 08. 2026. 
· Pripomenul povinnosť zapisovať do katalógov všetky pochvaly a pokarhania udelené výhradne riaditeľom školy (opatrenia od triedneho učiteľa sa neuvádzajú). Pri žiakoch, ktorí robia opravnú alebo komisionálnu skúšku, je potrebné priložiť aj príslušné žiadosti s dátumom ich podania, aby boli katalógy kompletné.

K bodu 4/ 
Na pedagogickej rade školy dňa 23. 06. 2026 bol prerokovaný a schválený plánovaný počet žiakov do prvého ročníka v počte 27 žiakov a otvorenie 1 triedy. Na záver riaditeľ školy poďakoval všetkým prítomným za vykonanú prácu, poprial im príjemné prežitie letných prázdnin a zasadnutie pedagogickej rady ukončil.

V Bratislave, dňa 25.06.2026

Zapísal: určený zapisovateľ
Overil: určený overovateľ

------------------------------------------------------------------------------------------------------------------- Upozornenie: Originál podrobnej zápisnice zo zasadnutia pedagogickej rady vrátane všetkých neanonymizovaných príloh a prezenčnej listiny je k nahliadnutiu na sekretariáte školy.

